307 
alle tre Steder (Læsaa, -Ølenaa, Risebæk) ere de dækkede 
af Glacialdannelser, hvori findes betydelige Masser af Skifere, 
losbrudte fra de nærmeste Omgivelser og under Forhold, 
der let kunne give Anledning til Feilslutninger ved at for¬ 
veksles med faststaaende Stenarter. 
Der findes desuden, nærmere Mundingen af Læsaa og 
Olenaa, tvende isolerede Partier af siluriske Skifere med 
graa eller brun Streg, og hvori kalkrigere Masser findes 
udskilte som tynde Kalklag eller større ellipsoideformede 
Nyrer. Da disse Skifere paa intet Sted komme i Berøring 
med noget Led af de andre Silurdannelser, kunne Leirings- 
forholdene ikke afgjøre noget om deres Alder i Almindelighed 
eller deres indbyrdes Samtidighed, og man er i saa Hen¬ 
seende ene henvist til Forsteningerne. Af Crustaceer er 
der kun en Antydning, maaske en Ceratiocaris , men 
ingen Trilobiter. Af Graptolither er der derimod en stor 
Mængde, navnlig: 
Rastrites, sandsynligvis triangulatus , Harkn. 
Graptolithes convolutus, His. 
— priodon , Bronn. 
— sagittarius, His. 
— tenuis , Portlock. 
Cyrtograptus Murclrisoni, Carr., 
Graptolither med én Række Celler, samt 
Climacograpsus teretiusculus, His. og 
Retiolites Geinitzianus Barr. 
Disse Graptolither ere ikke fundne i den foran omtalte 
(nedre) Graptolithskifer, og Forekomsten af saa karakteristi¬ 
ske Former, som Slægterne Retiolites og Graptolithes i 
engere Forstand, men især Tilstedeværelsen af Gr. priodon , 
berettiger til at betragte denne Dannelse som yngre end 
Trinucleusskiferen. I Modsætning til hin kan denne derfor 
betegnes som øvre Graptolithskifer. Foruden Grap- 
tolitherne findes heri temmelig utydelige Exemplarer af: 
Hyolithes, Orthoceras og Modiolopsis. 
20 * 
